70/532/ETY: Neuvoston päätös, tehty 14 päivänä joulukuuta 1970, Euroopan yhteisöjen pysyvän työllisyyskomitean perustamisesta



Virallinen lehti nro L 273 , 17/12/1970 s. 0025 - 0026

Suomenk. erityispainos Alue 5 Nide 1 s. 0055

Tanskank. erityispainos: Sarja I Alue 1970(III) s. 0764

Ruotsink. erityispainos Alue 5 Nide 1 s. 0055

Englannink. erityispainos: Sarja I Alue 1970(III) s. 0863

Kreikank. erityispainos: Luku 05 Nide 1 s. 0067

Espanjank. erityispainos: Luku 05 Nide 1 s. 0096

Portugalink. erityispainos: Luku 05 Nide 1 s. 0096



NEUVOSTON PÄÄTÖS, tehty 14 päivänä joulukuuta 1970, Euroopan yhteisöjen pysyvän työllisyyskomitean perustamisesta (70/532/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 145 artiklan, ottaa huomioon työnantaja- ja työntekijäjärjestöjen edustajien Luxemburgissa 27 ja 28 päivänä huhtikuuta 1970 pidetyssä työllisyysongelmien konferenssissa esittämän toivomuksen, sekä katsoo, että on tarpeen varmistaa yhteisön tasolla kiinteä yhteys työnantaja- ja työntekijäjärjestöihin jäsenvaltioiden työllisyyspolitiikkojen yhteensovittamisen helpottamiseksi yhdenmukaistamalla ne yhteisön tavoitteiden kanssa, ON PÄÄTTÄNYT SEURAAVAA: 1 artikla Perustetaan Euroopan yhteisöjen pysyvä työllisyyskomitea, jäljempänä "komitea", jonka tehtävästä, kokoonpanosta ja toiminnasta määrätään 2 artiklassa. 2 artikla 1. Komitean tehtävänä on jatkuvasti varmistaa, perustamissopimusten ja yhteisön instituutioiden ja toimielinten toimivalta huomioon ottaen, vuoropuhelu, yhteistoiminta ja neuvottelut tapauksesta riippuen joko neuvoston tai jäsenvaltioiden hallitusten edustajien sekä komission ja työmarkkinaosapuolien välillä, jäsenvaltioiden työllisyyspolitiikkojen yhteensovittamisen helpottamiseksi yhdenmukaistamalla ne yhteisön tavoitteiden kanssa. Komitean tehtävänä on toimia ennen kuin toimivaltaiset laitokset tekevät mahdolliset päätöksensä. 2. Seuraavat osapuolet osallistuvat komitean työhön: - tapauksesta riippuen joko neuvosto tai jäsenvaltioiden hallitusten edustajat, - komissio, - työnantajajärjestöt, - työntekijäjärjestöt. 3. Työmarkkinajärjestöillä on kaikkiaan 36 edustajaa siten, että työnantajien ryhmällä ja työntekijöiden ryhmällä on yhtä monta edustajaa. Liitteessä on kunkin järjestön osalta komitean työhön osallistumaan kutsuttavien edustajien määrä. 4. Kukin komitean työhön osallistuva osapuoli nimeää sen mukaan kuten sille itselleen on sopivaa, edustajansa tiettyihin kokouksiin joko tietyksi määräajaksi tai käsiteltyjen asioiden mukaan. Nimetessään komitean työhön osallistuvia edustajiaan Euroopan tasolla muodostettujen työnantajien ja työntekijöiden järjestöjen on pyrittävä varmistamaan eri kansallisten järjestöjen asianmukainen edustus. 5. Komitean puheenjohtajana on sen jäsenvaltion edustaja, joka toimii neuvoston puheenjohtajana. 6. Ehdotuksen 1 kohdan mukaisista keskusteltavista asioista voi tehdä tapauksesta riippuen joko neuvosto tai jonkin jäsenvaltion hallituksen edustaja, komissio tai komitean työhön osallistuvat työmarkkinajärjestöt. Kaikista ehdotuksista ilmoitetaan puheenjohtajalle ilmoituksella, jossa yksilöidään halutulla tarkkuudella keskusteltavaksi esitetyt ongelmat. Puheenjohtaja saattaa tämän ilmoituksen tiedoksi muille osapuolille ja antaa niille mahdollisuuden tehdä huomautuksensa kirjallisesti tai toimittaa minkä tahansa muun tarkoituksenmukaisena pitämänsä asiakirjan. 7. Puheenjohtaja valmistelee kokoukset kiinteässä yhteydessä komission ja komitean työhön osallistuvien työmarkkinajärjestöjen kanssa. Se kutsuu osapuolet koolle tarpeen mukaan ja vahvistaa kokouksien väliaikaisen työjärjestyksen ottaen huomioon 6 kohdan säännösten mukaisesti esitetyt tiedonannot. Puheenjohtaja johtaa keskustelua ja tekee keskustelun päätyttyä yhteenvedon. Lisäksi puheenjohtaja käyttää neuvoston puheenjohtajan käytettävissä olevia keinoja. 8. Komissio valmistelee ja kerää komitean tehtävänsä suorittamiseksi tarvitsemat tiedot. 9. Asian käsittelyyn osallistuville työmarkkinajärjestöjä edustaville osapuolille suoritetaan päivärahaa ja matkakorvauksia neuvoston antamien säännösten mukaisesti. Tehty Brysselissä 14 päivänä joulukuuta 1970. Neuvoston puolesta Puheenjohtaja W. SCHEEL LIITE >TAULUKON PAIKKA>